- Job
- <
- 26
- >

26
Okwu Job
1 Mgbe ahụ, Job zaghachiri:
2 “Lee ka i si nyere onye na-adịghị ike aka!
Leekwa ka i si zọpụta ogwe aka nke onye ume na-adịghị!
3 Lee ụdị ndụmọdụ i nyerela onye na-enweghị amamihe!
Leekwa ụdị oke nghọta nke ị gosipụtara.
4 Ọ bụ onye nyeere gị aka ikwu okwu ndị a?
Mmụọ onye si nʼọnụ gị kwuo okwu?
5 “Ndị nwụrụ anwụ nọ nʼoke ihe mgbu,
ha na ndị nọ nʼokpuru mmiri na ndị bi nʼime ya.
6 Ala mmụọ gba ọtọ nʼihu Chineke;
mbibi*Maọbụ, Abadọn nʼasụsụ Hibru tọgbọkwara na-enweghị ihe kpuchiri ya.
7 Ọ na-agbasapụ elu elu nke mbara eluigwe nʼelu ebe tọgbọrọ nʼefu.
O nweghị ihe o kokwasịrị ụwa nʼelu ya.
8 Ọ na-ekechi mmiri nʼime igwe ojii,
ma ịdị arọ ya adịghị eme ka igwe ojii gbawaa.
9 Ọ na-ekpuchi ihu ọnwa nke dị nʼuju ya,†Ọ na-ekpuchi ihu ocheeze nke ọnwa
na-agbasakwa igwe ojii ya nʼelu ya,
10 O kewapụtara oke nʼelu ogbu mmiri,
ka ọ bụrụ oke dị nʼetiti ìhè na ọchịchịrị.
11 Ogidi niile nke eluigwe na-ama jijiji,
tụọkwa oke egwu nʼihi ịba mba ya.
12 Nʼike ya ka o ji kpalie oke osimiri;
ọ bụ amamihe ya ka o ji tigbuo Rehab.
13 Ọ bụ site na nkuume ya ka mbara eluigwe ji maa mma;
aka ya dupuru agwọ na-agba ọsọ.
14 Ihe ndị a bụ ọnụ ọnụ ọrụ aka ya;‡Ihe ndị a bụ ụfọdụ nʼime ihe ọ na-eme
lee ka o si dị nta bụ okwu ntakwu anyị na-anụ gbasara ya!
Onye pụrụ ịghọtacha ịda ụda§Egbe eluigwe nke ike nke ike ya?”

- Job
- <
- 26
- >

*26:6 Maọbụ, Abadọn nʼasụsụ Hibru

†26:9 Ọ na-ekpuchi ihu ocheeze nke ọnwa

‡26:14 Ihe ndị a bụ ụfọdụ nʼime ihe ọ na-eme

§26:14 Egbe eluigwe nke ike

© 2020 Biblica